आपको बता दें कि हार्दिक पांड्या लगभग 3 महीने के बाद अपने पिता से मिले हैं। वो जुलाई से शुरू हुए इंग्लैंड दौरे पर थे, जहां उन्होंने टी-20, वनडे और टेस्ट सीरीज में हिस्सा लिया। इंग्लैंड में पांड्या का टेस्ट सीरीज में रिकॉर्ड अच्छा नहीं रहा। ऑलराउंडर के तौर पर खिलाए गए पांड्या ने आठ पारियों में सिर्फ 164 रन बनाए। उन्होंने इसके अलावा 4 मैचों में 10 विकेट हासिल किए। हालाकिं, वो फिलहाल एशिया कप में हिस्सा लेने के लिए दुबई में भारतीय टीम के साथ मौजूद है।